open-index/open-wikipedia-markdown huggingface dataset:
שעון יד

[ממוזער|ימין|שעון יד מתוצרת [רולקס]]
[ממוזער|180px|שעון יד עם מחוגים המציינים את ה[שעה ותצוגה דיגיטלית של התאריך]]
[שמאל|ממוזער|250px|שעוני יד מתוצרת [אודמר פיגה השווייצרית]]
ממוזער
**שעון יד** הוא שעון אשר עוצב ויוצר לצורך ענידה על פרק היד של האדם, באמצעות צמיד או רצועה. בנוסף להצגת הזמן, שעונים מודרניים מציגים לעיתים נתונים נוספים, כגון תאריך, ספירה לאחור, הצגת השעה במקומות אחרים בעולם ועוד. שעון היד נחשב לאביזר אופנה ודגמים רבים של שעונים נבדלים זה מזה בעיצוב.

בניגוד לעבר בו רוב שעוני היד היו בעלי מנגנון מכני, בימינו רוב שעוני היד הזולים וברמת המחירים הבינונית, מיוצרים בייצור המוני ומכילים מנגנון אלקטרוני על בסיס גביש צורן ("מנגנון קווארץ"). שעוני יד יקרים נמכרים לרוב לאספנים, וערכם נמדד על פי תכונותיהם האסתטיות ומורכבות מנגנוניהם הנבנים במלאכת-יד. שעונים יקרים אלה מכילים בדרך כלל מנגנונים מכניים ומופעלים במתיחת קפיץ, ולעיתים בשילוב מנגנון אוטומטי. אף שמנגנונים אלה פחות מדויקים, יותר שבירים ויקרים ממנגנונים אלקטרוניים, נמכרים לרוב השעונים המכניים בתמורה למחירים גבוהים יותר, הן בשל ערכם האומנותי והן בשל הידע, המומחיות והטכניקה שדרושים לצורך פיתוחם והרכבתם.
## היסטוריה
בטרם פותחו שיטות מזעור זולות, בתחילת המאה ה-20, רוב השעונים היו שעוני כיס, אשר לוח השעות בהם היה עטוי מכסה ואשר היו מונחים בכיסו של אדם, מחוברים בשרשרת לבגדו.

שעוני היד הראשונים, בייצור בהזמנה אישית, היו ב. אליזבת הראשונה, מלכת אנגליה קיבלה מעין "שעון זרוע" מרוברט דאדלי, רוזן לסטר בשנת 1571. שעון היד העתיק ביותר ששרד, היה ברשות ז'וזפין דה בוארנה (אשת נפוליון בונפרטה), ויוצר בשנת 1806.

שעון היד הראשון בייצור המוני מיוחס לחברת פטק פיליפ שייצרה אותו בשנת 1867. עד מלחמת העולם הראשונה שעון היד נחשב בעיקר כאביזר נשי. הרצועה יוצרה אז פעמים רבות ממשי.

בשנת 1926 חברת פורטיס יצרה שעון נטען מעצמו ראשון בעולם. בשנת 1969 חברת סייקו שחררה לשוק שעון יד בטכנולוגיה שעון קוורץ.

בסוף המאה העשרים החלה מגמה של שילוב נתונים נוספים בשעוני היד. תחילה השעונים סיפקו גם נתוני תאריך, ולאחר מכן שעוני עצר וספירת זמן (טיימר), גובה ולחץ אוויר, ואף קצב פעימות הלב. בשנות השמונים החלו להופיע בשוק שעונים המשלבים בתוכם יכולות מחשוב, כגון שעון-מחשבון, שעון המסתנכרן עם מחשב אישי לטובת תזכורות, שעון עם יכולת טעינה של משחקים, ולבסוף שילוב של מחשב כף יד ושעון חכם הדומה ביכולתיו לטלפון חכם.

## בהלכה
היו שהבחינו בין שעון יד פשוט לשעון יד יקר והתירו ללכת בשבת ברשות הרבים עם שעון יד יקר מדין תכשיט. הרב משה פיינשטיין כותב שמעיקר הדין שעון יד המולבש על היד עצמה נחשב בגד ועל כן מותר לצאת בו בשבת גם אם אינו יקר, אולם הוא כותב שראוי לא ללכת עם שעון יד כיוון שאנשים עלולים להתבלבל ולהתיר שעון יד המולבש על הבגד.

יש שרצו לאסור על גברים שעון יד משום שהיה נחשב אביזר נשי ונאסר משום לא ילבש.

## ראו גם
*:קטגוריה: יצרני שעונים
*שעון

## גלריה

LUMITECH 1000.jpg|שעון צלילה
Cosmosign.jpg|שעון יד משולב שעון אסטרונומי
Cfx400c.JPG|שעון מחשבון
Ironman Datalink USB Sports.JPG|שעון עם חיבור USB למחשב
MetaWatch WDS111 (AU1000) and WDS112 (AU2000).jpg|שעון חכם
Casio MTP-RS105M-3B.jpg|שעון סולארי


## קישורים חיצוניים

* 

## הערות שוליים

יד
קטגוריה:אביזרי אופנה
קטגוריה:שורש כף היד
גראן קנריה (כדורסל)

ממוזער|ההיכל הביתי '''אינסולר'''
**מועדון הכדורסל גראן קנריה** (בספרדית: **Club Baloncesto Gran Canaria**) היא קבוצת כדורסל ספרדית מהעיר לאס פאלמאס דה גראן קנריה באי גראן קנריה שבאיים הקנריים, המתמודדת בליגת העל הספרדית בכדורסל וביורוקאפ.

## היסטוריה
המועדון נוסד בשנת 1963 כמועדון נוער בלבד ששימש את בני הנוער באי, אך לאחר שנים מועטות הוקמה קבוצת כדורסל בוגרים למועדון. המועדון החדש החל להתחרות במסגרת הספרדית המקצוענית ותוך שנים מספר העפיל לליגה הראשונה. מאז, המועדון התנדנד בין הליגות הבכירות בספרד.

משנות ה-90 המאוחרות המועדון תקע יתד בליגה הראשונה ונחשב עד היום לאחד המועדונים הוותיקים בליגה. הישג השיא שלו בליגה היה המקום השישי בעונת , אשר הבטיח למועדון השתתפות בגביע יול"ב בעונת , אולם המועדון לא נחל הצלחה במפעל זה.

עד 2014, השלב הגבוה ביותר אליו הגיעה הקבוצה במסגרת האירופאית הוא רבע גמר היורוקאפ (2010) בו הודחה על ידי קבוצת פאנליניוס מיוון. בשנת 2015 העפילה הקבוצה לגמר היורוקאפ אך הפסידה לחימקי מוסקבה הרוסית.

בין חברי הקבוצה נמנה השחקן הישראלי גל מקל.

אולם הבית של המועדון הוא **[[גראן קנריה ארנה]]** המכיל 11,500 מקומות ישיבה וממוקם בעיר לאס פאלמס.

בעונת 2022/2023 זכתה הקבוצה ביורוקאפ לאחר שניצחה את טלקום אנקרה.

## תארים והישגים
***[[גביע המלך הספרדי בכדורסל|הגביע הספרדי]]**:
**גמר: 2016
**חצי גמר: 2005, 2018
***[[יורוקאפ]]**:
**זכייה: 2023
**סגנית: 2015, 2025
**רבע גמר: 2010
***[[הסופרקופה הספרדי בכדורסל|הסופר קאפ הספרדי]]**
**זכייה: 2016

## קישורים חיצוניים

* 

*
קטגוריה:קבוצות כדורסל ספרדיות
קטגוריה:לאס פאלמאס דה גראן קנריה: ספורט
אקסטזה

שמאל|ממוזער|250px|אקסטזה, ציור משנות 1610
**אקסטזה** (*מיוונית עתיקה מ- ἐκ (אק- "חוץ") ו- ἵστημι (היסטמי- "לעמוד")**)* היא חוויה אישית סובייקטיבית של התעלות נמשכת ומצב רוח של שמחה מוקצנת והגנה מדומיינת, המתקבלת לעיתים בהקשרים דתיים או טקסיים. מקור המונח יווני, והוא מתורגם לשתי המילים "מחוץ לגוף", או "יציאה מהגוף", ומשמעותו "להיות מחוץ לעצמך". זהו מצב שבו האדם נמצא כביכול מחוץ לגופו. תחושת האקסטזה נגרמת לעיתים כתוצאה מתפישה מיסטית או מאירוע טקסי או פולחני, וכן מהיזכרות באירוע משמח מאוד או התכוננות אליו.

במהלך האקסטזה, האדם מנתק קשר עם חייו הרגילים ואינו מסוגל לתקשר עם אחרים או לבצע פעולות רגילות. החוויה האקסטטית עשויה להיות קצרה (רגע חולף) או ארוכה (מספר שעות או ימים ואף יותר). במהלך האקסטזה, התחושה האישית של הזמן, של המרחב, וכן של התחושה העצמית יכולה להשתנות באופן קיצוני ואף להיעלם לחלוטין.

## השימוש במונח
משתמשים במילה "אקסטזה", לעיתים, כדי לתאר מצב נורמלי של מצב רוח מרומם או חוויית עונג עמוק. כמו כן, משתמשים במילה כדי לתאר מצבי מודעות מנטליים לא רגילים, הנתפסים כרוחניים (לדוגמה: אקסטזה דתית). אנשים דתיים מסוימים טוענים כי אקסטזה דתית אמיתית אפשרית רק במסגרת עבודת האלוהות (כמתנת האל), ואינה יכולה להתרחש באמצעים טבעיים (אנושיים). הם רואים באקסטזה דרך תקשורת עם האל, ומתייחסים אליה כבעלת ערך מיוחד. 

## הגעה לאקסטזה
ניתן להגיע לאקסטזה (על משמעויותיה השונות) באופן יזום באמצעות יחסי מין, פעילות דתית או יצירתית, מדיטציה, מוזיקה, ריקוד, תרגילי נשימה, פעילות גופנית מוגדרת, או צריכה של אלכוהול או סמים פסיכואקטיביים. הצורה בה מגיע אדם לאקסטזה, קשורה, בדרך כלל, להשפעות תרבותיות וחברתיות ולאמונה דתית. לעיתים, חווים אקסטזה בעקבות מגע עם משהו או מישהו הנתפסים כיפים במיוחד או קדושים, או ללא סיבה ידועה.

## ראו גם
* אנתאוגן
* זרימה (פסיכולוגיה)

## לקריאה נוספת
* חביבה פדיה, איגרת הקודש לבעש"ט: נוסח הטקסט ותמונת העולם - משיחיות, התגלות, אקסטזה ושבתאות, בתוך: **[[ציון (כתב עת)|ציון]]**, ע, ג, תשס"ה, עמ' 311–354
* משה אידל, תפילה, אקסטזה ומחשבות זרות בעולמו הדתי של הבעש"ט, בתוך: **ישן מפני חדש**, מחקרים בתולדות יהודי מזרח אירופה ובתרבותם; שי לעמנואל אטקס. כרך א: חסידים ובעלי מוסר, (עורכים: דוד אסף ועדה רפפורט-אלברט), ירושלים: מרכז זלמן שזר לתולדות ישראל, תשס"ט, עמ' 57–120

## קישורים חיצוניים

* 
* 

## הערות שוליים

קטגוריה:רגשות
קטגוריה:מיסטיקה
קטגוריה:מושגים באסתטיקה
קטגוריה:מושגים בתורת ההכרה
הגשר (אשר)

**הגשר** (באנגלית: **The Bridge**) הוא הדפס אבן מעשה ידי האמן ההולנדי מאוריץ קורנליס אשר שהודפס לראשונה במרץ 1930.
## תיאור היצירה
היצירה היא אחת מיצירותיו המוקדמות של האמן, ומתארת, בדומה ליצירות אחרות מאותה תקופה, תיאורי נוף מציאותיים לכאורה מאזור איטליה בה התגורר האמן. יצירה זו דומה במאפיינים רבים להדפס קסטרוולווה. גם ביצירה זו ניתן לראות עיר איטלקית הנראית כעיר האופיינית לאזור אברוצי והניצבת בראש מצוק. גשר מקשר בין העיר למצוק שמולה. במרכז התמונה עיר נוספת. הצמחים והמסלע בתיאור אופייניים לציורים אחרים של אשר מאותה תקופה. הציור מהווה למעשה הדגמה של שימוש בפרספקטיבות שונות - האחת אל תוך המצוק משמשת להציג את עומקו של הבקע בין שני המצוקים, והשנייה - במעלה התמונה - מציגה מרחק. במהלך עבודותיו פתח אשר שיטות של ציור בפרספקטיבות שונות על מנת ליצור אשליות של עומק, ויצירה מוקדמת זו מהווה את אחד הניסויים הראשונים שלו בעניין זה. אלמנט סוריאליסטי המופיע ביצירה הוא העובדה שעיר אחת אפלה בעוד שהשנייה מוארת - אלמנט זה מופיע בציורים מאוחרים אחרים של אשר בהם חלק מהתמונה מצוי בלילה בעוד חלק אחר נמצא ביום, והשניים מוצגים זה לצד זה בו זמנית.

## לקריאה נוספת
* מ.ק. אשר, **עבודות גרפיות** (בתרגום עדנה קלגסברון ובעריכת שלומית אריאל), סטימצקי, טאשן, 1994

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1930
ארי גורלי

**ארי גורלי** (נולד ב-4 בפברואר 1971 במושב יודפת) הוא זמר-יוצר ישראלי.

## ביוגרפיה
גורלי החל ללמוד וליצור מוזיקה מגיל צעיר. בגיל 12 הקים את הלהקה היוצרת הראשונה שלו ("טרויה").

למד אצל מספר מורים, ביניהם המלחינה מרי אבן-אור ופרופסור ארווין יונגר, ולמד עוד לפני גיוסו לצה"ל קומפוזיציה באקדמיה למוזיקה באוניברסיטת תל אביב. אחרי שירותו הצבאי סיים בהצטיינות את בית הספר למוזיקה "רימון", בו המשיך לימים כמרצה בכיר וכיועץ אקדמי.

בספטמבר 2004 יצא אלבומו הראשון של גורלי, "**נשיקות קטנות**" (הד ארצי), שזכה לביקורות נלהבות. גורלי כתב והלחין בעצמו את כל שירי האלבום, ועל העיבודים היו אחראים יחד איתו - משה לוי ובסיסט להקת הדג נחש יאיא כהן אהרונוב. בדצמבר 2004 התחרה גורלי בפסטיבל השירים של ישראל, בשיר "שיר מנוחה", שביצע כדואט עם לירז צ'רכי. השיר הגיע למקום הרביעי בתחרות.

בשנת 2005 הצטרף גורלי להרכב "ארבעים מעלות", שביצע בלחנים מקוריים שירי משוררים בהם יהודה עמיחי, לאה גולדברג, יונה וולך ורבים נוספים. גורלי ניהל את ההרכב מוזיקלית והלחין חלק מהרפרטואר. בפברואר 2008 הוציא ההרכב אלבום בשם "אהבה בשירי משוררים". הוצאת הדיסק הביאה לשחרור זכויות השימוש בשיריה של יונה וולך, שהיו מוגבלות עד אז.

בתחילת שנת 2008 פרץ גורלי לתודעת הקהל הרחב, כאשר הוציא את השיר "דבש", כסינגל מתוך אלבומו השני "משקל הדירה" (התו השמיני, מרס 2008). השיר, דואט עם רעות יהודאי שהלחין גורלי למילים של טל רביב, היה שיר השנה והשיר המושמע ביותר ברדיו באותה שנה.

במשך השנים היה מעורב גורלי בפרויקטים מוזיקליים רבים ועשייה חברתית, בין השאר – "פזמון הנפש" עם "עמיתים", העוסק בשילוב מתמודדים עם מגבלה נפשית בקהילה, הדרכת נוער בעיר לוד, השתתפות בפרויקט "פסטיבל בשקל", הנחיה של המיזם "מעגל יוצרים מארח" (מופע ייחודי בו נפגשים אמנים וותיקים כמו שלומי שבן, אסף אמדורסקי ואלון אולארצ'יק עם יוצרים צעירים) ועוד.
[ממוזער|ארי גורלי במופע מחווה ל[לאונרד כהן ב"ספוט הוסטל" נמל תל אביב, פברואר 2023.]]
גורלי גם עוסק רבות בהדרכה והפקה מוזיקלית של כותבים/זמרים/מלחינים בתחום השירים, ומעביר סדנאות בנושא, כולל סדנה שהעביר ליוצרים מטעם אקו"ם.

בתחילת שנת 2023, השלים גורלי עבודה על אלבום הסולו השלישי שלו "בעדינות" והמופע "הללויה" - מחווה לשירי לאונרד כהן יחד עם סיון טלמור, גל ניסמן, אבבה דסה, מיקה קרני, וכפיר בן ליש.

## חיים אישיים
גורלי גרוש ואב לשניים. מתגורר ביישוב חופית.

## קישורים חיצוניים

## הערות שוליים

קטגוריה:זמרים-יוצרים ישראלים
קטגוריה:זמרים השרים בעברית
קטגוריה:זמרי פופ ישראלים
קטגוריה:בוגרי רימון בית ספר למוסיקה
קטגוריה:יודפת: אישים
קטגוריה:חופית: אישים
קטגוריה:ישראלים שנולדו ב-1971
מראת קסמים

**מראת קסמים** (באנגלית: **Magic Mirror**) היא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסה לראשונה בינואר 1946.

## תיאור היצירה
היצירה מתארת מראה הניצבת באלכסון ונתמכת בתמוכות עץ. היצירה ניצבת על משטח מרוצף. מתוך היצירה יוצאת שורה של גריפונים מכונפים הצועדים הרחק מן התמונה, וניתן לראות את השתקפותם במראה, מאידך, מעברה השני של המראה ניתן לראות, כאילו יוצאת מן ההשתקפות שורה נוספת של גריפונים. הגריפונים מתפצלים לכמה טורים והופכים לאריחים מהם עשוי המשטח המרוצף, כאשר הגריפונים היוצאים מן המראה הופכים לאריחים שחורים, והגריפונים המופיעים מאחורי המראה מתוך ההשתקפות הופכים לאריחים לבנים המשובצים בסדרת האריחים השחורים. יצירה זו היא אחת היצירות בהן שילב אשר בעלי חיים שונים במעין תבנית אריחים - שהגדולה ביצירות אלה היא היצירה מטמורפוזה.

## לקריאה נוספת
* מ.ק.אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1946
בית מדרגות

**בית מדרגות** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בנובמבר 1951.

## תיאור היצירה
היצירה מתארת מבנה מדרגות, המזכיר במידת מה את המבנה ביצירה יחסות. במבנה עוברים 46 יצורים אותם מכנה אשר בשם "זחלגלגל" (Wentelteefji) - יצורים פרי דמיונו של אֶשֶר, אשר מופיעים ביצירה קודמת הנקראת "זחלגלגל" מאותה שנה. הזחלגלגל הוא זחל לו גוף מכוסה שריון, שש רגלים בצורה של רגלי אדם, מקור דמוי מקור תוכי, ומחושים עם עיניים בקצה. הזחל יכול להתגלגל סביב עצמו ולנוע כגלגל.

היצורים נכנסים לתמונה מבעד פתחים המתוארים בה, עולים או יורדים במדרגות ויוצאים מבעד לפתחים אחרים. היצירה המקורית הייתה קצרה יותר והורחבה על ידי אשר שהוסיף ליצירה לוח נוסף במסגרת עבודותיו בנושא השתקפות. חלקה העליון של היצירה הוא בבואת ראי של חלקה התחתון של היצירה - וגרם המדרגות הגבוה ביותר המופיע ביצירה משתקף פעמיים - פעם אחת במרכז היצירה ופעם אחת בחלקה התחתון של היצירה. 

בדומה ליצירה "יחסות" גם ביצירה זו נמצאים חלק מהזחלגלגלים במישור משיכה שונה - ושתי שורות של זחלגלגלים עוברות זו לצד זו, באותו כיוון כאשר האחת עולה והשנייה יורדת (דבר המתאפשר בשל ציור מישורי משיכה שונים).

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1951
המרכז היהודי הלאומי לרפואה ולמחקר

שמאל|ממוזער|250px|בית החולים, 1920
**המרכז היהודי הלאומי לרפואה ולמחקר** (באנגלית: **National Jewish Medical and Research Center**) הוא מכון מחקר בדנוור שבקולורדו, המתמחה במערכת הנשימה, המערכת החיסונית וטיפול ומחקר באלרגיות. המכון נוסד בשנת 1899 לשם טיפול במחלת השחפת וכיום נחשב אחד ממכוני המחקר הרפואי והטיפולים בתחומו מהטובים בעולם. המכון אינו נתמך על ידי גוף כלשהו, אם כי עד שנת 1950 קיבל תרומות מארגון בני ברית.

## רקע
בסוף המאה ה-19 קולורדו ושאר מדינות הדרום-מערב באמריקה משכו אליהן חולי שחפת מכל האזורים בשל מזג האוויר החם והיבש השורר באזור, שכן באותה תקופה הטיפול היחיד לשחפת היה אוויר נקי ואור השמש. לא היו אז בית חולים או מקום מחסה כלשהו למהגרים מסיבות בריאותיות, לאחר שאת רוב כספם הוציאו על הנסיעה לקולורדו.

## ייסוד המכון ובית החולים
ב-9 באוקטובר 1888 הונחה אבן הפינה לבניית בית החולים לטיפול בחולי השחפת, לאחר שאישה בשם פרנסיס וייזברט ג'ייקובס, שראתה צורך במתן פתרון לטיפול בחולי השחפת, חברה לרב ויליאם שטרן פרידמן, וביחד אספו די כסף לרכישת חלקת האדמה ובניית בית החולים עליה. בשנת 1893 הסתיימה בניית בית החולים. השם שניתן לו במקור היה "בית החולים על שם פרנסיס וייזברט ג'ייקובס" (באנגלית: **Francis Wisebart Jacobs Hospital**). המוסד נפתח רק ב-10 בדצמבר 1899 עקב משבר כלכלי ומשבר הכסף (מתכת) של שנת 1893. כאמור, בשנת 1899 נפתח בית החולים לאחר שהרב ויליאם שטרן פרידמן יצר קשר עם אנשי ארגון בני ברית ושכנע אותם לממן את בית החולים על בסיס קבוע. עם פתיחת המוסד, ב-10 בדצמבר, שונה שמו - השם החדש היה "בית החולים היהודי הלאומי לטיפול במחלת השחפת" (באנגלית: **National Jewish Hospital for Treatment of Consumptives**).

## קישורים חיצוניים

* 

## הערות שוליים

קטגוריה:ארצות הברית: בתי חולים יהודיים
קטגוריה:דנוור
זחלגלגל

**זחלגלגל** (בהולנדית: **Wentelteefje**) הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בנובמבר 1951.

## תיאור היצירה
מרבית היצירה מהווה טקסט, כתוב בהולנדית בו מתאר אֶשֶר יצור דמיוני שהמציא, לו הוא קורא "זחלגלגל" (wentelteefje), ונותן לו את השם המדעי: Pedalternorotandomovens centroculatus articulosus. היצירה מהווה לכאורה טקסט מספר זואולוגיה המתאר את הזחל ומאפייניו ומציג את שלבי הטרנספורמציה שלו.

הזחלגלגל הוא זחל לו גוף מכוסה שריון, שש רגלים (המצוירות בצורת רגלי אדם), מקור דמוי מקור תוכי, ומחושים שבקצותיהם עיניים. הזחל יכול להתגלגל סביב עצמו ולנוע כגלגל. אֶשֶר הסביר שיצור זה התפתח בשל העובדה שבעולם הטבע לא קיים יצור דמוי גלגל המסוגל להתגלגל קדימה.

במרכז הטקסט מופיע מרווח אלכסוני בו מוצגים שלבי ההתגלגלות של הזחל. בסיום גלגול סביב עצמו, לזחל צורת גלגל והוא מסוגל להתגלגל קדימה מבלי צורך במנוע. הוא יכול לעצור את הגלגול באמצעות רגליו, המשמשות כמעצורים.

בהולנדית שמו של היצור הדמיוני הוא הלחם של המילים "wentel het eventjes", "הפוך במהירות" - בפועל, כך נקרא בהולנדית לחם מטוגן.

יצור דמיוני זה מופיע ביצירה נוספת של אשר שפורסמה באותה שנה - "בית מדרגות".

היצירה מהווה למעשה שלב ביניים בין יצירות המטמורפוזה של אשר לבין יצירות היחסויות שלו.

## לקריאה נוספת
* מ.ק. אשר, **עבודות גרפיות**, בתרגום עדנה קלגסברון ובעריכת שלומית אריאל, סטימצקי טאשן, 1994.
* דורון פישלר, פרק פודקאסט 'התשובה' בנושא '''למה לסבתא אין גלגלים''' (ולגלגוח יש)

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1951
קאפה מייקי

**קאפה מייקי** (באנגלית: **Kappa Mikey**) היא סדרת הנפשה הומוריסטית אמריקאית, העוסקת בחבורה של נערים המככבים בסדרה בדיונית בשם "לילי-מו". הסדרה שודרה 2 עונות בערוץ ניקלודאון, בשנים 2007–2008.

הסדרה "לילי-מו" מצולמת ב"מגדלי לילי-מו", ששם גרות הדמויות שמשחקות בתוכנית. כל פרק בסדרה עוסק בבעיה בה נתקלים הדמויות, ובדרכים שבהן הדמויות מנסות לפתור אותה.

גיבור הראשי של הסדרה הוא מייקי, נער אמריקאי צעיר שזכה בטיסה ליפן כדי לככב בתוכנית טלוויזיה, ובדרך כלל העלילה בנויה סביבו. זאת סדרת האנימה הראשונה שנוצרה בארצות הברית. בתוכנית עושים גם פארודיות על גיבורי אנימה, כמו למשל על סון גוקו מ"דרגון בול Z", שאותו משחק גונארד.

יצאה לתוכנית סדרת בת בשם **"סושי רוקד"** שמדבר על קבוצה קטנה של סושי, שמופעים לכמה שניות בכל פרק בקאפה מייקי. בתוכניתם כל פרק בן 5 דקות על הרפתקאותיהם של הקבוצה.

## הדמויות
* **מייקי**: הגיבור הראשי, נער שעבר מארצות הברית ליפן כדי לשחק בסדרת הטלוויזיה לילי-מו.
* **גונארד**: חברו הטוב ביותר של מייקי, משחק גם בסדרה.
* **לילי**: שחקנית נוספת בלילי-מו, אהובתו של מייקי, אך בכל זאת היא שונאת את מייקי.
* **מיטסוקי**: משחקת בלילי-מו, הדמות הנחמדה יותר של הסדרה, מאוהבת במייקי.
* **גואונו**: חתול מדבר, משחק גם בלילי-מו.
* **אוזו**: מנהל התוכנית "לילי-מו", לרב אוזו מתעצבן על הדמויות האחרות, על בעיות שהן גרמו לו.
* **איש כן**: משרתו של אדון אוזו, מסכים תמיד עם מה שאוזו אומר, ותמיד חוזר אחריו.
* **סושי רוקד**: שלושה סושים זזים, שמופעים לכמה שניות ועושים משהו מגוחך או מצחיק בתוכנית.

## קישורים חיצוניים
* 

קטגוריה:סדרות הנפשה אמריקאיות
קטגוריה:קומדיות מצבים מונפשות
קטגוריה:קומדיות מצבים אמריקאיות
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2006
משוואה מעריכית

**משוואה מעריכית** היא משוואה שבה המשתנה מופיע במעריך של חזקה (ייתכן שהמשתנה יופיע גם בבסיסה). במקרים רבים, פתרונות של משוואות כאלו מסתמכים על העובדה שכאשר מתקיים שוויון בין שני ביטויים בחזקה כלשהי אזי במידה והמעריכים שווים, הבסיסים שווים גם הם, ולהפך, כאשר הבסיסים שווים, המעריכים שווים גם הם. יוצאי דופן הם הבסיסים 0 ו-1 והמעריך 0. כמו כן, כאשר המעריכים שווים, הבסיסים יכולים להיות שונים בסימן. בחלק מן המשוואות המעריכיות נעשה שימוש גם בלוגריתמים (log) או בלוגריתם הטבעי (ln) למציאת ערכו של המעריך.

דוגמאות:
* \ 4^{3x-1}=8^x
* \ 3^{2x-2}\cdot (\sqrt{3})^{x-2}=\left( \frac{1}{9} \right)^{1-x}

## ראו גם
*פונקציה מעריכית
*לוגריתם

## קישורים חיצוניים

מעריכית
ג'רלדין פררו

**ג'רלדין אן פרָרו** (באנגלית: **Geraldine Anne Ferraro**; 23 באוגוסט 1935 – 26 במרץ 2011) הייתה משפטנית ופוליטיקאית מהמפלגה הדמוקרטית, חברת בית הנבחרים של ארצות הברית והאישה הראשונה שנבחרה להיות מועמדת לתפקיד סגנית הנשיא מטעם אחת המפלגות הגדולות בארצות הברית.

## ביוגרפיה
פררו, שגדלה במדינת ניו יורק, עסקה בהוראה בבית ספר יסודי, ובמקביל למדה משפטים בלימודי ערב באוניברסיטת פורדהאם, אותם סיימה ב-1960. ב-1974, היא החלה לעבוד כעורכת דין במשרד התובע המחוזי של רובע קווינס, היכן שעמדה בראש הלשכה לקורבנות מיוחדים אשר עסקה בפשעי מין, התעללות בילדים ואלימות במשפחה. היא נבחרה לקונגרס ב-1978, שם הלכה והתברגה אט אט בתוככי ההיררכיה המפלגתית, תוך שהיא מתמקדת בחקיקה להבאת שוויון לנשים בתחום השכר, הפנסיה ותוכניות הפרישה.

ב-1984, בחר בה סגן הנשיא לשעבר וולטר מונדייל, באותה העת המועמד לנשיאות ארצות הברית, כעמיתתו למרוץ, כמועמדת לסגנית נשיא, בבחירות הקרבות. בקבלה מועמדות זו היא גם הפכה לאמריקאית הראשונה ממוצא איטלקי המועמדת לתפקיד המינוי לסגן נשיא של אחת המפלגות הגדולות. תגובת הסקרים החיובית בעקבות מינויה של פררו למועמדות לסגנית נשיא לא החזיקו מעמד עד הבחירות הכלליות בנובמבר של אותה שנה והיא ומונדייל הובסו בבחירות על ידי הנשיא המכהן רונלד רייגן וסגנו, ג'ורג' הרברט ווקר בוש.

פררו התמודדה פעמיים בבחירות המקדימות של המפלגה הדמוקרטית לסנאט של ארצות הברית, ב-1992 ו-1998, אך הפסידה בשתיהן. כמו כן, כיהנה כשגרירת ארצות הברית לוועדת האו"ם לענייני זכויות אדם בין השנים 1993–1996, בזמן כהונתו של הנשיא ביל קלינטון. בנוסף, היא גם פיתחה קריירה כעיתונאית, סופרת ואשת עסקים והשתתפה בקמפיין למועמדות הדמוקרטית לנשיאות של הילרי קלינטון ב-2008.

בשנותיה האחרונות נאבקה במחלת המיאלומה הנפוצה שנתגלתה בגופה. בתחילת מרץ 2011 אושפזה בבית החולים הכללי מסצ'וסטס, לטיפול בכאבי המחלה, ושם התפתחה אצלה דלקת ריאות, שגרמה לסיבוכים במחלה. היא נפטרה בבית החולים בתאריך ה-26 במרץ 2011.

## לקריאה נוספת

## קישורים חיצוניים

* 
* 
* 

קטגוריה:אמריקאים ילידי מדינת ניו יורק
קטגוריה:סגל אוניברסיטת ג'ורג'טאון
קטגוריה:חברות בית הנבחרים של ארצות הברית ממדינת ניו יורק
קטגוריה:חברות היכל התהילה הלאומי לנשים
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מועמדות לסגנות נשיאות ארצות הברית
קטגוריה:מועמדים לסגנות נשיאות ארצות הברית מטעם המפלגה הדמוקרטית
קטגוריה:בוגרות מכללת מרימאונט מנהטן
קטגוריה:בוגרי מכללת מרימאונט מנהטן
קטגוריה:בוגרות אוניברסיטת פורדהם
קטגוריה:בוגרי בית הספר למשפטים באוניברסיטת פורדהם
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
לכיד הנחלים

**לְכִיד הַנְּחָלִים** (שם מדעי: *Xanthium strumarium*) הוא מין של צמח חד-שנתי ממשפחת המורכבים, הנפוץ ברחבי העולם. בשל התרבותו המהירה הוא נחשב מזיק. מקורו בצפון אמריקה.
## מאפיינים
לכיד הנחלים מתנשא עד לגובה 120 ס"מ. צבע הצמח ירוק, ונחשב כעשב, אך עמיד בפני קוטלי עשבים. עליו מסודרים בצורה מסורגת. גדל בעיקר בקרבת בני אדם אבל גם בבתי גידול טבעיים. כל חלקי הצמח רעילים, כולל זרעיו, ופירותיו הקוצניים. הצמח מתפתח כמעט בכל סוגי הקרקע לרבות קרקע דלה בחומרי תזונה. לצמח פרחים זכריים ונקביים ולכן יכול להפרות את עצמו. האיבוק נעשה על ידי חרקים והרוח. פריחתו חלה בחודשים מאי עד ספטמבר. הזרעים מכילם קוצים אשר נדבקים לפרוות בעלי חיים ומופצים באמצעותם.

בארץ ישראל גדל הצמח בחרמון, גולן ואצבע הגליל, גליל עליון וגליל מערבי, גליל תחתון, עמקים וגלבוע, כרמל, רמות מנשה והשרון, מישור החוף וגוש דן, ים המלח ומדבר יהודה, הרי ירושלים והשפלה, ירושלים, שומרון, הנגב הצפוני, מרכז הנגב והמכתשים, דרום הנגב והרי אילת.

לכיד הנחלים הוא אלרגני לפי הספרות הבוטנית.

ביוני 2023 הורעלו למוות 86 כבשים בדרום רמת הגולן כתוצאה מאכילת הצמח.

## גלריה

Xanthium strumarium 001.jpg|עלי לכיד הנחלים
Xanthium strumarium 000.jpg|פרחי לכיד הנחלים


## קישורים חיצוניים

* לכיד הנחלים, באתר גאמנון

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:מורכבים
קטגוריה:ארץ ישראל: מורכבים
קטגוריה:מיני צמחים פולשים בישראל
קטגוריה:צמחים שתוארו ב-1753
קטגוריה:ארץ ישראל: צמחים אלרגניים
הנס המלכותי של ניו זילנד

**הנס המלכותי של ניו זילנד** הידוע גם כ**דגל המלכה האישי לניו זילנד** הוא דגלה האישי של המלכה אליזבת השנייה בתפקידה כמלכת ניו זילנד. הדגל אושר לשימוש בשנת 1962 לשימושה הבלעדי של המלכה בביקוריה בניו זילנד או כאשר היא משמשת כראש המדינה באירועים מחוץ לממלכה. לנציגה של המלכה במדינה, המושל הכללי של ניו זילנד, יש דגל משלו.

ב-11 באוקטובר 1962 הודיעה המלכה על אימוצו של דגל אישי מיוחד למטרות ביקורה בניו זילנד בין ה-6-8 בפברואר 1963 ולשימוש לאחר מכן. מאז, הדגל מונף על כל בניין שבו מתאכסנת המלכה, ועל כל ספינה אשר מפליגה במימיה של ניו זילנד כאשר היא על סיפונה. כמו כן מונף הדגל כאשר המלכה משתתפת באירוע ציבורי או ממלכתי ובמצעדים צבאיים כאשר המלכה נוכחת. המקרה היחידי שבו יונף הדגל בהיעדרה של המלכה הוא לכבוד יום הולדתה הרשמי של המלכה.

כאשר הדגל מונף לצידו של דגל ניו זילנד, דגלה האישי של המלכה יונף בעמדת הכבוד.

## תיאור הדגל
הדגל הוא כרזה של שלט האצולה של ניו זילנד מושחת על ידי דגל המלכה אליזבת השנייה. הדגל מחולק לארבעה רבעים: הרבע הראשון כולל ארבעה כוכבים אדומים על רקע כחול כיצוגה של מערכת הכוכבים הצלב הדרומי (כפי שמוצג על הדגל הלאומי); השני, גיזת זהב על רקע אדום; השלישי, שני פטישי זהב מוצלבים על רקע כחול והרבע הרביעי מציג אלומת חיטה זהובה על רקע אדום.

במרכז הדגל עוברת רצועה לבנה המציגה שלוש ספינות, במרכז (ומעל הספינה האמצעית) מופיע חותם דגל המלכה אליזבת השנייה: רונדל בצבע כחול כהה, במרכזו האות הרומאית **"E"**, מעליה הכתר המלכותי ומסביבם זר של ורדים כולם בצבע זהב.

## ראו גם
* דגל המלכה אליזבת השנייה
* סמל ניו זילנד
* דגל המושל הכללי של ניו זילנד

## קישורים חיצוניים
* הנס המלכותי של ניו זילנד באתר דגלי העולם 
*
*
*

קטגוריה:ניו זילנד: דגלים
קטגוריה:ניו זילנד: סמלים לאומיים
ניו זילנד
ניו זילנד
אוגוסט ברנארט

שמאל|ממוזער|200px|ברנארט (1900)
**אוגוסט מארי פרנסואה ברנארט** (**Auguste Marie François Beernaert**; 26 ביולי 1829 - 6 באוקטובר 1912) היה ראש ממשלת בלגיה בשנים 1884–1894. בשנת 1909 זכה בפרס נובל לשלום.

## חייו
ברנארט נולד באוסטנד, למשפחה קתולית ממוצא פלמי. הוא למד באוניברסיטת לוון ובה קיבל את תואר הדוקטורט במשפטים ב-1851. הוא זכה במלגה ושהה שנתיים באוניברסיטאות בפריז, היידלברג וברלין במטרה ללמוד על מצב החינוך המשפטי בצרפת וגרמניה, וכשחזר לבלגיה כתב דוח עם ממצאיו לשר הפנים הבלגי.

משנת 1853 עבד אצל הוברט דולז, עורך דין בכיר ולשעבר נשיא בית הנבחרים של בלגיה, ובהמשך פתח משרד עצמאי, בו התמחה במשפט פיננסי. בעשרים השנים הבאות כתב מאמרים רבים בעיתונות, וכך נוצר לו מוניטין של מלומד בולט.

במהלך שנחשב מפתיע בזמנו, ויתר ברנארט על עבודתו כעורך דין, ונבחר לבית הנבחרים של בלגיה ב-1873, כנציג המפלגה הקתולית. הוא הפך לשר לענייני עבודות ציבוריות תחת ז'ול מאלו. במהלך תפקידו שיפר מאוד את מערכות הכבישים, הרכבות והתעלות, ופתח שירותי נמל חדשים באוסטנד ואנטוורפן. עם זאת, הוא נכשל בנסיונותיו להפסיק את העסקת הילדים במכרות במדינה. ב-1874 הפסיד ברנארט בבחירות לסנאט הבלגי, אך שלושה חודשים מאוחר יותר הוא זכה במושב בסנאט כנציג העיירה ת'יילט.

בשנת 1884 חזרה המפלגה הקתולית לשלטון אחרי 4 שנים, וברנארט קיבל את תפקיד שר החקלאות, התעשייה והעבודות הציבוריות. ארבעה חודשים מאוחר יותר, בחודש אוקטובר 1884, אחרי כמה התפטרויות מהממשלה, הטיל עליו לאופולד השני, מלך בלגיה, את ראשות הממשלה, תפקיד אותו מילא ברנארט עד חודש מרץ 1894. 

כראש ממשלה ושר הכספים, ברנארט ייצב את המאזן התקציבי, הגן על השפה הפלמית, תרם לכינון "מדינת קונגו החופשית" בשליטת לאופולד השני מלך בלגיה בקונגו, יצר רפורמות חברתיות ומשפטיות במטרה להגן על רווחת הפועלים, חיזק ביצורים צבאיים במטרה להגן על הנייטרליות של בלגיה, קיבל את חוקת 1831 והכפיל פי 10 את כמות האזרחים בעלי זכות ההצבעה.

בשנת 1894 נפלה הממשלה בראשותו, לאחר שנכשל בהעברת שינוי חוקתי לגבי ייצוג יחסי בבחירות. ברנארט חזר לעבודתו כעורך דין בכיר, אך המשיך לסייע לממשלה. בשנים 1900–1895 הוא שימש כיועץ לשר החוץ וכנשיא בית הנבחרים. כפטרון של אמנות, שימש גם כראש הוועדה למוזיאונים ואמנות. במהלך תקופה זו הוא המשיך להיות חלק ממאמץ בינלאומי למיגור העבדות וליצירת התנגדות לניצול קונגו.

כפציפיסט ידוע, ברנארט הפך מ-1894 לחבר פעיל בארגון הבין-פרלמנטרי, ומ-1899 שירת כנשיא המועצה שלו. בנוסף, ייצג ברנארט את בלגיה בוועידת האג (1899 ו-1907).

ב-1909 זכה ברנארט, בשיתוף עם פול אנרי ד'אטורנל דה קונסטן, בפרס נובל לשלום, על עבודתו בבית המשפט הקבוע לבוררות.

ברנארט נפטר ב-1912 בלוצרן שבשווייץ.

## קישורים חיצוניים

* 
* 
* 

## הערות שוליים

קטגוריה:ראשי ממשלת בלגיה
קטגוריה:זוכי פרס נובל לשלום
קטגוריה:זוכי פרס נובל בלגים
קטגוריה:מעוטרי אות לגיון הכבוד
קטגוריה:מסדר כוכב רומניה
קטגוריה:מעוטרי עיטור בית הוהנצולרן
קטגוריה:ילידי 1829
קטגוריה:נפטרים ב-1912
דגל השבויים והנעדרים

שמאל|ממוזער|200px|דגל השבויים והנעדרים
**דגל השבויים והנעדרים** (באנגלית: **POW/MIA flag**, ראשי תיבות של **Prisoner of war/Missing in action**) הוא דגל אמריקני אשר מציין את דאגתם של אזרחי ארצות הברית לגורל שבויי ונעדרי המלחמה. הדגל נוצר על ידי "ליגת המשפחות הלאומית", ארגון של משפחות חיילים נעדרים ושבויים, והוא מוכר רשמית על ידי הקונגרס של ארצות הברית.

דגל השבויים והנעדרים הוא הדגל היחיד שהונף מעל הבית הלבן פרט לדגל ארצות הברית ודגל הגאווה והדגל היחיד המוצג בתוך מבנה הרוטונדה של בניין הקפיטול.

## קישורים חיצוניים

* 
* 
* ההיסטוריה של הדגל באתר ליגת המשפחות הלאומית. 

קטגוריה:ארצות הברית: צבא וביטחון
קטגוריה:ארצות הברית: דגלים
קטגוריה:שבויי צבא
אלבה ברלין

[ממוזער|200px|משחק הליגה הראשון של הקבוצה באולם [מרצדס-בנץ ארנה (ברלין)|מרצדס-בנץ ארנה]]

**אלבה ברלין** (בגרמנית: **Alba Berlin**) או **ברלין אלבאטרוס** היא קבוצת כדורסל גרמנית מעיר הבירה, ברלין, המתמודדת בבונדסליגה וביורוליג.

## היסטוריה
המועדון נוסד בשנת 1989 כממשיך דרכו של המועדון **שרלוטנבורג ברלין**. במשך השנים נחשב, לצד ברוז במברג וסקייליינרס פרנקפורט, לאחד המועדונים הטובים בגרמניה, אשר נאבקים ביניהם על תוארי האליפות והגביע הגרמניים. בסוף שנות ה-90 ותחילת שנות ה-2000 המועדון התחרה בקביעות במפעל היורוליג, והישג השיא שלו הוא רבע הגמר בשנת 1998.

בעונת 1994/95 זכתה הקבוצה בגביע קוראץ' לאחר ניצחון בסיכום שני מפגשי הגמר מול קבוצת אולימפיה מילאנו מאיטליה.

בעונת 2000/01 הגיעה עד לרבע גמר הסופרוליג והפסידה לקבוצת פנאתינייקוס מיוון.

בעונת 2009/10, לאחר שהפסידה לקבוצת מארוסי במוקדמות היורוליג. הגיעה הקבוצה עד לגמר היורוקאפ והפסידה לקבוצת פאמסה ולנסיה 67-44.

בחודש ינואר 2011 חתם בקבוצה המאמן הישראלי מולי קצורין. ואימן אותה עד סוף עונת 2010/2011.

### אולמות הקבוצה
במשך השנים המועדון שיחק בכמה אולמות כדורסל, האולם הראשון בו שיחק המועדון היה אולם בן 3,000 מקומות בשכונת שרלוטנבורג.

בשנת 1996 הקבוצה עברה לקיים את משחקיה ב**היכל הספורט [[מקס שמלינג]]** בשכונת פרנצלאואר ברג המכיל 8,500 מקומות ישיבה.

בשנת 2008 חנכה הקבוצה את אולמה הביתי הנוכחי O2 וורלד המכיל 14,800 מקומות ישיבה, שבאותה שנה אירח את משחקי הפיינל פור של היורוליג.

## שחקנים בולטים בעבר
*  גוראן ירטין
*  קירק פני
*  דיז'ון תומפסון
*  בריאן רנדל
*  דייוויד לוגאן
*  ג'מאל מקלין
*  בר טימור
*  תמיר בלאט
*  יובל זוסמן

## תארים והשגים
***[[ליגת העל הגרמנית בכדורסל|הבונדסליגה]]:**
**אליפות (11): 1997, 1998, 1999, 2000, 2001, 2002, 2003, 2008, 2020, 2021, 2022
**מקום שני: 2006, 2011, 2014, 2018, 2019
***[[הגביע הגרמני בכדורסל|הגביע הגרמני]]:**
**זכייה (11): 1997, 1999, 2002, 2003, 2006, 2009, 2013, 2014, 2016, 2021, 2022
**חצי גמר: 2008, 2015
***[[גביע קוראץ']]:**
**זכייה (1): 1995
***[[יורוקאפ]]**:
**גמר: 2010, 2019

## סגל השחקנים לעונת

## קישורים חיצוניים

* 

* דף הקבוצה באתר היורוליג

## הערות שוליים

*
קטגוריה:קבוצות כדורסל גרמניות
קטגוריה:ברלין: מועדוני ספורט
יונתן קוניאק

**יונתן קוניאק** (נולד ב-18 בפברואר 1969) הוא שחקן טלוויזיה, שחקן תיאטרון ויוצר ישראלי.

## ביוגרפיה
בשנים 1984–1987 למד במגמת תיאטרון בבית הספר תיכון אלון רמת השרון.

בשנים 1987–1990 שירת בצה״ל ביחידת הקישור לכוחות הזרים.

בשנים 1990–1993 לאחר שירותו הצבאי נסע קוניאק ללמוד תיאטרון בלונדון. קוניאק למד משחק ובימוי בבית ספר יוקרתי בלונדון, שניהלו אותו סר לורנס אוליבייה ומגי סמית', שנקרא ״Central School of Speech and Drama״.

בשנים 1993–1996 ניהל להקת שחקנים נודדת בשם ״generation X״ בלונדון.

כעבור שנים ספורות חזר לארץ והשתתף בסדרת הטלוויזיה "רמת אביב גימל", שם גילם את לאון, מעצב אופנה הומוסקסואל.

לאחר מכן כתב את הסדרה "ג'וני", סדרה פורצת דרך בכך שהדמות הראשית, אותה קוניאק גילם, הייתה של הומוסקסואל, ובדיאלוגים השנונים היו רמיזות רבות לתרבות ההומוסקסואלית. הסדרה שודרה בשתי עונות בערוץ 2.

בשנת 2004 התארח בתפקיד עצמו בסדרת הדרמה ״אהבה זה כואב״ ששודרה בערוץ 10.

בשנת 2005 שימש כעורך תוכנית הנוער "אקזיט", ונמנה עם יוצרי הטלנובלה "פיק אפ" וגם השתתף בסדרה במספר פרקים גילם את דמותו של אריק.

בשנת 2008 יצר יחד עם דנה מודן את התוכנית "טינופת" עבור חברת הכבלים HOT.

יונתן קוניאק יצר את התוכנית "טריני וסוזאנה עושות את ישראל". התוכנית עלתה בשנת 2011 בערוץ 10, וכן יצר יחד עם יעל פוליאקוב את הסדרה הדוקו-ריאליטי פוליאקובים, המשודרת ב־HOT.

### חיים אישיים
קוניאק נשוי ואב לשני ילדים.

## קישורים חיצוניים

* , ריאיון עם קוניאק בעקבות הסדרה "ג'וני"
* , ריאיון עם קוניאק בעקבות הסדרה "פיק אפ"

## הערות שוליים

קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:שחקני תיאטרון ישראלים
קטגוריה:שחקנים להט"בים ישראלים
קטגוריה:ישראלים שנולדו ב-1969
קוורטרבק

[250px|ממוזער|מיקום הקוורטרבק במערך ההתקפה בו יש שני [ראנינג בק|רצים אחוריים, שני תופסים וקיצוני צמוד. מיקום קו ההתקפה קבוע ואינו יכול להשתנות במערכים השונים]]
**קוורטרבק** (באנגלית: Quarterback או QB) היא עמדה במשחק הפוטבול מסוג גרידירון פוטבול. קוורטרבק הוא השחקן המרכזי בקבוצת ההתקפה, והמיקום שלו בתחילת כל מהלך הוא מאחורי הסנטר, בדיוק באמצע קו ההתקפה. לעיתים יהיה הקוורטרבק צמוד ביותר לסנטר (Under Center) ולעיתים יעמוד מאחוריו במרחק של כ 5 יארדים (שאט-גאן). לעיתים נדירות יותר יעמוד במרחק של כ 3 יארדים (פיסטול).

הקוורטרבק קובע את מהלך ההתקפה, המתחיל ברוב מוחלט של המקרים בהוצאת הכדור מהסנטר אליו. לאחר קבלת הכדור הקוורטרבק יכול לרוץ עם הכדור, מהלך נדיר למדי, להעביר אותו לשחקן אחר, בדרך כלל לרץ האחורי, או לנסות למסור קדימה או הצידה לאחד התופסים. על הקוורטרבק לזכור עשרות רבות של מהלכי התקפה. לקבוצת פוטבול יש כ-150 עד 200 מהלכי התקפה שונים.

## מרכזיות
הקוורטרבק הוא השחקן המרכזי והחשוב בקבוצה, מאחר שכל מהלך התקפה עובר דרכו. 

בליגת ה-NFL, שחקני עמדה זו זכו 42 פעמים מתוך 63 סך הכל בתואר MVP של העונה הסדירה ו-29 פעמים מתוך 54 ב-MVP של משחק הסופרבול (הנתונים נכון לשנת 2019 ולסופרבול LIV).

## קביעת מהלכי המשחק
הקוורטרבק אחראי על קביעת המהלכים ההתקפיים של הקבוצה, שמתבססים על קביעת המאמן, מערך ההגנה הנגדית או מצב ספציפי במשחק. במטרה לבחור את המהלך המתאים הקוורטרבק לומד את ספר המהלכים של קבוצתו באימונים. ב-NFL, אחד ממאמני הקבוצה, בדרך כלל המאמן הראשי או מאמן ההתקפה יכולים לתקשר עם הקוורטרבק אלחוטית במהלך המשחק ונותנים לו הוראות ומידע לפני כל מהלך התקפה, דרך אוזנית שנמצאת בקסדה שלו. הקשר האלחוטי שהוא חד כיווני, נפסק 15 שניות לפני הזמן הקצוב לתחילת המהלך.

## רשימת הקוורטרבקים בעלי הזכיות הרבות ביותר בסופרבול

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עמדות פוטבול
דור הפרוזאק

**[[דור]] ה[[פרוזאק]]** (באנגלית: **Prozac Nation**, אומת הפרוזק) הוא אוטוביוגרפיה שנכתבה בידי אליזבת וורצל ויצאה לאור בשנת 1994. הספר מתאר את חוויותיה של הסופרת בהתמודדותה עם דיכאון. הספר עובד לסרט בעל אותו שם. נושא הספר הוא ההתייחסות לפרוזאק, תרופה נוגדת דיכאון שנטלה וורצל.

## הספר

בספר מתארת וורצל את חוויותיה העמוקות עם מחלת נפש, את הפגמים בדמותה שלה וכיצד היא מנהלת את חייה בתקופות קשות בצורה יוצאת דופן, בזמן לימודים בקולג' ועבודה בתור כתבת.

הכנות שבה מתארת וורצל סצנות קשות מחייה הוא היבט מרשים של הספר. הדבר עורר התנגדות בקרב קוראים ומבקרים רבים, שהאשימו את וורצל כאובססיבית לעצמה וממלאת את תאוותה שלה; אחרים שיבחו אותה על הפקת ספר גלוי לב והסבר משכנע על מחלת נפש, אשר בדרך כלל מודבקות לה סטיגמות רבות.

כהסבר אוטוביוגרפי על חוויות של מחלת נפש, עשוי הספר להיחשב יורשם של ספרים כגון ספרה של סילביה פלאת' *The Bell Jar* וספרה של ג'ואנה גרינברג *I Never Promised You a Rose Garden*. דור הפרוזאק גם דומה לספרה של סוזנה קייסן, "נערה בהפרעה", ספר שפורסם באותה השנה: שני הספרים נכתבו בידי נשים צעירות שתיארו את חוויותיהן על מחלה נפשית. מחלתה הנפשית של וורצל ידועה בשם דיכאון לא טיפוסי (Atypical depression), ולא נכתב עליה לעיתים קרובות בנרטיב אישי בגוף ראשון.

אליזבת וורצל, הסופרת שכתבה את "דור הפרוזק", הלכה לעולמה ב 7 בינואר 2020 לאחר התמודדות ארוכת שנים עם סרטן השד, והיא בת 52 בלבד.

## קישורים חיצוניים

*דור הפרוזאק, באתר tworead 
## הערות שוליים

קטגוריה:אוטוביוגרפיות
קטגוריה:ספרי עיון אמריקאיים
קטגוריה:ספרי 1994
קטגוריה:לקות נפשית באמנות
קטגוריה:ספרי הוצאת משכל
הפארק הלאומי ראקיאורה

**הפארק הלאומי ראקיאורה** (באנגלית: **Rakiura National Park**) הוא פארק לאומי המשתרע על רוב שטחו של האי סטיוארט, האי השלישי בגודלו בניו זילנד הנמצא מדרום לאי הדרומי. הפארק הוכרז באופן רשמי ב-9 במרץ 2002 כאיחוד של מספר שמורות טבע, אזורי יער מוגנים והשטחים ביניהם ובסך הכל מכסה כ-85% משטחו של האי סטיוארט, כאשר בשאר השטח נמצאים העיירה אובן, כבישים, דרכים וכפרים מאורים.

בשל בידודו היחסי של האי, וההתיישבות המעטה בו, הפארק מהווה בית גידול למינים רבים של ציפורים שכמעט ולא ניתן למצוא באזורים אחרים בניו זילנד. בזכות תנאים אלו ומיעוט במינים פולשים, הפארק מושך אליו צפרים, חוקרים ומטיילים רבים שמבקשים לצפות בקיווי ובציפורים אנדמיות נוספות לניו זילנד בבית הגידול הטבעי שלהן.

## קישורים חיצוניים

* הפארק הלאומי ראקיאורה - באתר ה-DOC, מחלקת השימור של ניו זילנד

ראקיאורה
קטגוריה:סאות'לנד
קרנדאש (ליצן)

שמאל|ממוזער|250px|בול סובייטי מ-1989 עם דמויותיהם של קרנדאש וקליאקסה
**מיכאיל ניקולאייביץ' רומיאנצב** (ברוסית: Михаи́л Никола́евич Румя́нцев; 10 בדצמבר 1901 - 31 במרץ 1983), שנודע בשם הבמה "קרנדאש" ("עיפרון" ברוסית), היה ליצן סובייטי נודע.
קרנדאש זכה לתואר "אמן העם של ברית המועצות" ולאות "גיבור העבודה הסוציאליסטית". הוא היה מורם של ליצנים סובייטים מפורסמים אחרים, בהם אולג פופוב ויורי ניקולין.

רומיאנצב נולד בסנקט פטרבורג. היו לו אח ואחות צעירים ממנו. אמו מתה בעודו בן שש. ידוע כי היו לו לפחות שתי בנות.

ב-1914 החל בלימודי אמנות, אך לא מצא בהם עניין. בין 1922–1925 עבד בתיאטרון כמצייר כרזות, ולאחר מכן עבר למוסקבה ושם המשיך להתפרנס מציור כרזות לסרטים ולמופעים. ב-1926 הושפע מסרטיהם של מארי פיקפורד ודאגלס פיירבנקס והחליט לעבור לקריירת משחק. הוא החל ללמוד משחק ואת מקצועות הקרקס אצל מי שהיה למנהל קרקס מוסקבה, מארק סולומונוביץ' מסטצ'קין.

החל משנת 1928 הוא הופיע בחיקוי של צ'ארלי צ'פלין, עד שיצר ב-1935 את דמותו של **קרנדאש**, אשר תמיד לווה בכלבו, הטרייר הסקוטי "קליאקסה" (שמשמעו "כתם דיו"). הופעותיו נחלו הצלחה רבה וזכו לאהדה גדולה. הוא התאים את הופעותיו לרוח הזמנים ובמהלך מלחמת העולם השנייה הכניס להופעותיו חיקויי חיילים גרמנים. ב-1960 יצא למסע הופעות בדרום אמריקה עם קרקס מוסקבה.

קרנדאש הופיע בקרקסים במשך 55 שנה, והופעתו האחרונה הייתה כשבועיים לפני מותו. לאחר מותו נקרא בית הספר לקרקס במוסקבה על שמו ופסל ארד בדמותם של קרנדאש וקליאקסה הוצב בכיכר הראשית בהומל.

## קישורים חיצוניים

* ביוגרפיה של קרנדאש 
* 

קטגוריה:אישים הקבורים בבית העלמין קונצבסקויה
קטגוריה:אמנים סובייטים
קטגוריה:אמנים רוסים הידועים בשם במה
קטגוריה:מעוטרי גיבור העמל הסוציאליסטי
קטגוריה:ליצנים
קטגוריה:מעוטרי עיטור הדגל האדום של העמל
קטגוריה:מעוטרי עיטור לנין
קטגוריה:אמני העם של ברית המועצות
קטגוריה:סובייטים שנולדו ב-1901
קטגוריה:סובייטים שנפטרו ב-1983
אנרכו-פאנק

**אנרכו-פאנק** (באנגלית: **Anarcho-punk**) הוא פלג בתת-תרבות הפאנק (Punk), המורכבת מלהקות, קבוצות, ויחידים אשר מגדירים עצמם אנרכיסטים.

על אף שפאנק אינו תומך תמידית באנרכיזם, לאידאולוגיה יש משמעות רבה ביותר בתרבות הפאנק, ועל כן הפאנק היווה מקור בעל חשיבות רבה להתבטאות של האנרכיזם המודרני.
המושג אנרכו-פאנק במוזיקה מתייחס לעיתים באופן בלעדי ללהקות שהיוו חלק מתנועת האנרכו-פאנק המקורית בבריטניה בסוף שנות ה-70 ובשנות ה-80.

יש המשתמשים במושג בהרחבה רבה יותר, כאשר קיימת התייחסות לכל מוזיקת פאנק בעלת תוכן אנרכיסטי. בהגדרה זו נכללות גם להקות ה-Crust Punk, להקות ההארדקור פאנק האמריקאיות, ועוד מוזיקאים השייכים לתת-זרמים אחרים.

## קישורים חיצוניים

*
קטגוריה:פאנק (Punk)
עולם אחר 2

**עולם אחר 2** הוא הדפס של פיתוח עץ מעשה ידי האמן ההולנדי מאוריץ קורנליס אשר שהודפס לראשונה בינואר 1947.

## תיאור היצירה
היצירה מתארת מבנה בצורת קובייה, עשוי לבנים, כאשר בקירותיו חלונות. בשני חלונות עומדת ציפור ובשניים האחרים תלוי שופר. הצופה מביט בחדר, בו זמנית, משלושה כיוונים שונים (ולמעשה ייתכן שהצופה מביט בחדר מבעד עיני הציפור). בתחתית היצירה ובצד הימני התחתון של היצירה מוצג מבט של הצופה מתחתית החדר כלפי מעלה. במרכז היצירה, למול הצופה, וכן משמאל היצירה, ניתן לראות את החדר במישור אופקי, ואילו בחלקה העליון של היצירה ובצד הימני העליון של הקוביה - מוצג מבט מראש הקובייה מטה אל רצפתה. מבעד לחלונות הקוביה ניתן לראות כי המבנה מצוי על מעין כוכב בעל מכתשים רבים, וסביבו ניתן לראות כוכבים רבים בשמי הלילה.

פסל הציפור המופיעה בתמונה, בעלת פני האדם הופיע לראשונה ביצירתו של אֶשֶר משנת 1934 "דומם וכדור שיקוף". הפסל ניתן לאֶשֶר על ידי חמיו במתנה.

יצירה זו היא אחת העבודות הראשונות בסדרת ה"יחסויות" של אֶשֶר, בה עסק אשר בשימוש בפרספקטיבה על מנת להציג בו זמנית נקודות מבט שונות.

בספרו "עבודות גרפיות" מתאר אֶשֶר את היצירה:

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים
קטגוריה:תחריטי עץ
קטגוריה:יצירות משנת 1947
אידאס

**אידאס** (באנגלית: **IDAS**, ראשי התיבות: **Interactive Defence and Attack System for Submarines**) הוא טיל ים-אוויר וים-קרקע לטווח קצר שנמצא עדיין בשלבי פיתוח ומיועד לצוללות מדגם 212 של חיל הים הגרמני.

האידאס המבוסס על האיריס-טי, טיל אוויר-אוויר לטווח קצר, מיועד לתת מענה לאיומים אוויריים הטסים בגובה נמוך כמו מסוקים וכטב"מים אך יכול לשמש גם לתקיפת כלי שיט בגודל קטן ובינוני ולתקיפת מטרות חוף.
האידאס ישוגר מצינורות הטורפדו של הצוללות מדגם 212, הוא יוטען במחסנית מיוחדת של 4 טילים שתפעל בעיקרון דומה לאקדח תופי, הוא יהיה מונחה סיב אופטי ויגיע לטווח של כ-20 ק"מ.

המשלוח הראשון של טילי אידאס לחיל הים הגרמני תוכנן ל-2009, הטיל עצמו מתוכנן להיכנס לשירות מבצעי ב-2014.

האידאס, ככל הנראה, מותאם גם לשימוש צוללות הדולפין של חיל הים הישראלי המבוססות על הצוללות הגרמניות.

האידאס הוא קונספט מהפכני בהיותו הטיל הראשון בעולם המעניק לצוללות יכולת להתמודד עם איומים אוויריים ובהיותו הטיל הראשון בעולם המשוגר ישירות מצינורות הטורפדו ללא שימוש בקפסולה.

## ראו גם
*איריס-טי

## קישורים חיצוניים

* ניסוי ראשון של האידאס על ידי חיל הים הגרמני 

קטגוריה:טילים
קטגוריה:אמצעי לחימה גרמניים
תסריט צילומים

**תסריט צילומים** או **שוטינג סקריפט** (מאנגלית: **Shooting script**) הוא תסריט מצלמה, הנבנה בשיתוף פעולה בין הבמאי והצלם, ותפקידו לתרגם את התסריט הכתוב לתמונה ולקול. טכנית נכתב תסריט המצלמה כתיאור של כל שוט ושוט שיש לצלם במהלך הסרט. בתסריט המצלמה מתאר הבמאי את אשר קורה בשוט, באיזה סוג עדשה יש לצלם את השוט, ומה צריך להיות גודל הפריים, מהי הזווית שבה ממוקמת המצלמה בשוט, ותזמון משוער של השוט.

קטגוריה:תסריט
הולמרק

**הולמרק** (באנגלית: **Hallmark**) הוא ערוץ סדרות דרמה אמריקאי לכל המשפחה ממשפחת ערוצי NBC. הערוץ משדר במתכונת סינדיקציה חלקית ושאר התכנים הם הפקות מקור של הערוץ.

בישראל הערוץ בעבר הגיע כחלק מחבילת הערוצים הבסיסית שהציעה חברת הטלוויזיה בכבלים HOT, והוא שודר גם בטלוויזיה בלוויין yes. אולם ב-28 בדצמבר 2009 הפסיק ערוץ "הולמרק" את שידוריו בישראל.

הסדרות הבולטות בערוץ: ER, חוק וסדר ובנות גילמור. רוב התכנים המשודרים בערוץ הם מיני-סדרות, וסרטי טלוויזיה- כשהולמרק נודע בעיקר בסרטי המקור שלו לחג המולד.

## קישורים חיצוניים
* 

קטגוריה:ערוצי טלוויזיה אמריקאיים
קטגוריה:NBC
Nail Within

**נייל וית'ין** (**Nail Within**) היא להקת דת' מטאל מלודי ישראלית מתל אביב.

הלהקה הוקמה ב-2001 על ידי מוזיקאים מלהקות המטאל הישראליות ביטרייר, עזאזל, הורקור ובצפר, ואלבומה הראשון, "Nail Within", יצא ב-2003. ניר נקב מלהקת סיילם שימש כמתופף בהקלטת האלבום. האלבום זכה לביקורות טובות אך הלהקה התפרקה על רקע חילוקי דעות בין חבריה ולא הייתה פעילה בין 2003 ו-2007. בתקופה זו פתח הגיטריסט מתן כהן בקריירה בינלאומית מצליחה עם להקת בצפר. נייל וית'ין חזרה לפעילות בסוף 2007 ומתכננת את הוצאתו של האלבום השני.

אלבום הבכורה כולל הופעות אורח של מספר זמרי דת' מטאל נודעים, ביניהם זאב טננבוים מסיילם, מילה פטרוצה מקריאייטור ותומס לינדברג מאט דה גייטס. הוא הופק בידי האריס ג'ונס (שהפיק בין השאר בעבר את קריאייטור וסודום) וזאב טננבוים, וכולל השפעות חזקות של ת'ראש מטאל.

בישראל זוכה הלהקה לפעמים לכינוי "סופרגרופ" מכיוון שהוקמה על ידי מוזיקאים שהיו כבר מוכרים בסצנת המטאל הישראלית בזמן הקמת הלהקה.

## חברי ההרכב

*ישי שוורץ (שירה)
*מתן כהן (גיטרה)
*אלכס שוסטר (גיטרה)
*חיים בנימיני (גיטרת באס)
*עידו לוי (תופים)

### חברים לשעבר
*ניר נקב (תופים)

## קישורים חיצוניים

* נייל וית'ין, באתר Qute
* Nail Within - חוזרים לתת בראש, באתר מטאליסט

קטגוריה:להקות דת' מטאל ישראליות
דיסקרביה

**דִיסְקְרַבְיָה** (**dyscravia**) היא דיסגרפיית החלפת קוֹליוּת, כלומר הפרעה בכתיבה המתבטאת בהחלפת אותיות הכתיב הנכון באותיות הנבדלות מהן בתכונת הקוליות בלבד; לדוגמה: אדם הלוקה בדיסקרביה עשוי לכתוב במקום "תוספת" – "תוסבת" או במקום "כביסה" – "כפיסה" תוך החלפה בין בי"ת (שהיא קולית) לבין פ"א (שהיא אטומה). כפי הנראה נובעת דיסקרביה מפגם במנגנון ההמרה הפונמית־גרפמית אצל לוקים בדיסגרפית שטח (דיסגרפיה המונעת הסתמכות על הלקסיקון לצורך שליפת כתיב נכון של מילים).

דיסקרביה עשויה להתקיים רק בכתיבה, בעוד שהקריאה לא תעיד על הפרעה מקבילה של החלפת קוֹליוּת, או לחלופין בליווי דיסלקסיה מקבילה, כלומר בהחלפת תכונת הקוֹליוּת של אותיות גם בקריאה.

## ראו גם
* דיסגרפיה
* דיסקלקוליה

## קישורים חיצוניים

*דיסקרביה: דיסגרפית החלפת קוליות, אביה גביעון ונעמה פרידמן, ''שפה ומוח,'' גיליון 6, ע׳ 118 – 111

קטגוריה:פסיכולוגיה קוגניטיבית
קטגוריה:כתיבה
קטגוריה:תסמינים וסימנים הקשורים לקול ולדיבור
קטגוריה:הפרעות בהתפתחות עצבית
קטגוריה:לקויות למידה
קטגוריה:פסיכובלשנות
דומם וכדור שיקוף

**דומם וכדור שיקוף** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בנובמבר 1934.

## תיאור היצירה
במרכז היצירה ניתן לראות בקבוק, מוטל על עיתון שנמצא על ספר. מימין לבקבוק ניצב פסל של ציפור ולה פני אדם. פסל ציפור זה הופיע גם ביצירה מאוחרת של האמן "עולם אחר 2". ציפור זו ניתנה לאמן במתנה על ידי חמיו.

זו אחת מהיצירות בהן עסק האמן בבחינת בבואות ראי, השתקפויות במים והשתקפויות בכדור. זהו חלק מעיסוקו בפרספקטיבות שונות, שכן השתקפות בכדור מאפשרת משחק עם הפרספקטיבה המוצגת לצופה.

בבקבוק משתקפים חדרו של האמן ודמותו של אֶשֶר עצמו, ליד שולחן העבודה במרכז ההשתקפות. האלמנטים המרכיבים את ה"דומם" נמצאים בתוך רקע שחור, מלבד ההשתקפות לא יכול הצופה לראות את החדר, אף שמנקודת מבטו, לכאורה, היה צריך לראות את יתר החדר סביב. עובדה זו משרה אווירה סוריאליסטית על הציור. 

יצירה זו מזכירה יצירה מאוחרת יותר, "יד וכדור שיקוף".

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1934
יד וכדור שיקוף

**יד וכדור שיקוף** המכונה גם **[[דיוקן עצמי]] במראה כדורית** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפס לראשונה בינואר 1935.

## תיאור היצירה
ביצירה ניתן לראות את השתקפות האמן בכדור שיקוף (כדור בדולח) שהוא מחזיק בידו. בהשתקפות רואים את כל חדר העבודה של האמן, והיצירה מהווה משחק בפרספקטיבות שונות המתאפשרות בציור השתקפות, בדומה ליצירה קודמת של האמן "דומם וכדור שיקוף". אין מדובר ביצירה ריאליסטית שכן ברקע התמונה לא ניתן לראות את חדר העבודה הנראה בהשתקפות.

בספרו מתאר אֶשֶר את היצירה, כאמירה לגבי יחס האמן לאופן שבו הוא רואה את יצירתו:

## אזכורים תרבותיים
בסרט "המבוך" בו מוזכרת עבודה נוספת של האמן ("יחסות") ישנם אזכורים גם של יצירה זו. גארת', מלך הגובלינים (המגולם על ידי דייוויד בואי) מציע לשרה, הגיבורה, כדור בדולח המופיע בידו, ובו ניתן לראות השתקפות. וכן, בסצנת החלום שבסרט, שרה מגלה שהיא כלואה בכדור בדולח וכשהיא רצה לקיר הכדור היא רואה את השתקפותה המעוותת, בדומה להשתקפות האמן המופיעה ביצירה זו.

## לקריאה נוספת
* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

קטגוריה:מאוריץ קורנליס אשר: הדפסים
קטגוריה:הדפסי אבן
קטגוריה:יצירות משנת 1935
ציר סיבוב

שמאל|ממוזער|250px|כדור מסתובב סביב ציר סיבוב (אדום)
**ציר סיבוב** הוא קו דמיוני שסביבו מתבצעת תנועה סיבובית, כלומר, זהו הקו של כל הנקודות שנשארות במקומן בזמן שגוף כלשהו מסתובב. הנקודות בהן יוצא ציר הסיבוב מן הגוף נקראות קטבים.

לצופה הנמצא על גוף מסתובב, יראו עצמים הנמצאים על ציר הסיבוב (מחוץ לגוף עצמו) כנמצאים במנוחה בעוד שכל עצם אחר יראה כמסתובב סביב הגוף. במקרה של כדור הארץ נקראות הנקודות על כיפת השמים שאליהן מצביע ציר הסיבוב הקטבים השמימיים.

לציר הסיבוב יש משמעות רבה במכניקה של גוף קשיח, גופים שמסתובבים סביב עצמם. גם עבור תנועה מורכבת של גוף, ניתן לשם הניתוח לפרק אותה לתנועה סביב צירי הסיבוב הראשיים של הגוף, ובכך לנתח אותה ביתר פשטות. וקטור התדירות הזוויתית של הגוף מוגדר כפסאודו וקטור, שגודלו הוא גודל המהירות הזוויתית, וכיוונו הוא כיוון ציר הסיבוב. גדלים רבים מושפעים מכך, בשל השימוש הרב במכפלה וקטורית שמגדירה את הכיוונים של הגדלים השונים.

במקרים רבים ציר הסיבוב אינו נמצא במנוחה ביחס לסביבה והוא עצמו מבצע תנועה סיבובית הנקראת נקיפה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכניקה
קטגוריה:סימטריה בפיזיקה
קאנאק

**קאנאק** (בגרינלנדית: **Qaanaaq**) היא עיירה ורשות מקומית בצפון גרינלנד והעיירה היחידה במחוז אוואנאטה.

## היסטוריה
העיירה הוקמה בתחילת שנות ה-50 כאשר נאלצו תושבי העיירה פיטופיכּ (Pituffik) לעזוב את ביתם ולעבור 31 ק"מ צפונה, מכיוון שהשטח עליו ישבה פיטופיכּ נועד לבניית בסיס "טו-לי" של חיל האוויר האמריקאי.

## גאוגרפיה
קאנאק היא אחת העיירות הצפוניות בעולם. קאנאק היא נמצאת בכניסה הצפונית לפיורד אינגלפילד, שמתחבר למפרץ באפין.

## דמוגרפיה
בקאנאק חיים כ-650 אנשים. תושבי קאנאק מדברים בשפת האינוכטון, ורבים גם מדברים בגרינלנדית ובדנית.  

מסביב לעיירה קאנאק יש מספר עיירות קטנות המונות עשרות תושבים:
* **סוויסיוויכּ** (בגרינלנדית: **Savissivik**) / **הוויכיוויכּ** (באינוכטון: **Havighivik**) - בתרגום מגרינלנדית: 'מקום של מטאורי ברזל' המרמז על מטאורים ענקים שנמצאו באזור (חלקם במשקל מעל 20 טון).
* **מוריאוסק** (בגרינלנדית: **Moriusaq**) / **מוריאוהק** (באינוכטון: **Muriuhaq**) - סמוך לבסיס חיל האוויר 'תולה'.
* **קקרטט** (בגרינלנדית: **Qeqertat**) / **קיכּיקטט** (באינוכטון: **Qikiqtat**) - ממוקם על האי Herbert מול קאנאק.
* **קקרטרסואק** (בגרינלנדית: **Qeqertarsuaq**) / **קיכּיקטכואק** (באינוכטון: **Qikiqtarhuaq**) - כפר הממוקם על האי Herbert, בו בית ספר עבור ילדי האזור.
* **סיאורפלוכּ** (בגרינלנדית:  **Siorapaluk**) / **היאורפלוכּ** (באינוכטון: **Hiurapaluk**) - אחד מהיישובים הצפוניים בעולם, מונה כ-80 תושבים. ביישוב קיימת תחנת כוח אשר מספקת חשמל שוטף והישוב מחובר ישירות לרדיו וטלוויזיה לוויינים. הכנסייה משמשת בנוסף כבית ספר וספריה ציבורית. ביישוב אין מרפאה ולכן באופן קבוע מגיעים רופאים מאזורים אחרים (חלקם ליום אחד, חלקם למספר ימים). רוב תושבי היישוב הם ציידים. השטח סביב היישוב טוב מאוד לציד. הוא שופע בארנבי קוטב, איילים, שועלים, כלבי ים ועופות דורסים.

## בסיס החלל פיטופיק
בסיס החלל פיטופיק (באנגלית: Pituffik Space Base ובעבר נודע בשם Thule Air Base), הממוקם דרומית לקאנאק על שטח בו בעבר שכנה העיירה פיטופיק, הוא בסיס חיל האוויר הצפוני בעולם. הבסיס נועד להגן על שמי ארצות הברית מפני טילים בליסטים בין-יבשתיים בעלי ראשי נפץ גרעינים וממוקמים בו מתקני מכ"ם מתקדמים וטילים אנטי בליסטיים ומספר טייסות. מסלול ההמראה/נחיתה הוא באורך 3,000 מטר כך שהבסיס מהווה גם כנמל תעופה לטיסות צ'ארטר לקופנהגן ועוד מספר יעדים בגרינלנד על ידי אייר גרינלנד. מגדל התקשורת בבסיס מתנשא לגובה 378 מטר והוא המבנה הגבוה ביותר בחצי הכדור המערבי, צפונית לחוג הארקטי.
בבסיס גרים כ-800 חיילים וקצינים.

## קישורים חיצוניים

קטגוריה:גרינלנד: ערים
קטגוריה:יישובים שהוקמו ב-1953